ครั้งนี้มาทานอาหารไทยแบบไทยๆร้านโปรดอีกแล้วค่า ร้านนี้อยู่ใน Ptt plazaถนนกาญจนาภิเษกค่ะ จริงๆร้านนี้ก็มีอยู่หลายสาขามาก แต่สาขานี้ใกล้บ้านมินนี่สะดวกมากสุดค่ะ อิอิ
เมื่อมาทานร้านนี้ที่พลาดไม่ได้เลยก็คือ ส้มตำไข่เค็ม ส้มตำตำกับไข่เค็ม ราคา 60 บาท รสชาติอร่อยฝุดๆ หวานๆ ตัดด้วยความหอมของไข่เค็ม รสชาติพอเหมาะลงตัวเลยค่า
ชะอมผัดวุ้นเส้น: ราคา 70 บาท ผักชะอมผัดกับวุ้นเส้นและไข่ ใส่หมูนิดๆ รสชาติออกเค็มแต่หอมมากๆค่ะ จานนี้เหมาะสำหรับทานกับข้าวสวย จะอร่อยกว่าเดิมอีกค่าา
หมูทอดเชียงใหม่: เมนูนี้ไม่เคยทานมาก่อนค่ะ เป็นหมูทอดสไตล์เชียงใหม่ ทานคู่กับน้ำจิ้มแจ่ว รสชาติออกเปรี้ยวเล็กน้อยคล้ายๆแหนมนิดนึง แต่ก็ไม่ใช่ 55 รสชาติดี น่าลองเลยค่ะ
ส่วนของหวานก็จะทานเป็น พุดดิ้งมะพร้าว ที่ละราคา 40 บาท เป็นพุดดิ้งในน้ำมะพร้าว หอมมากๆค่ะ หวานก็ไม่มากด้วย ทำให้ทานแล้วไม่รู้สึกผิดเท่าไร อิอิ

สรุปว่าร้านนี้ส่วนตัวชอบมากค่ะ เพราะว่าอาหารก็อร่อยแบบไทยๆ และที่ชอบที่สุดก็คืออาหารจานเล็กค่ะ ถึงมากันไม่กี่คนก็ยังสามารถสั่งอาหารได้หลากหลายค่ะ ไม่ต้องทานอาหารจานใหญ่ๆซ้ำ ส่วนราคาก็ถือว่าไม่ถูกแต่ก็ไม่แพงค่ะ ส่วนตัวรู้สึกว่ารสชาติกับคุณภาพอาหารคุ้มค่าราคาค่ะ 
